Document ID: 32009D0163

ODLOČBA KOMISIJE
z dne 26. februarja 2009
o spremembi Odločbe 1999/217/ES glede registra aromatičnih snovi, ki se uporabljajo v živilih ali na njih
(notificirano pod dokumentarno številko C(2009) 1222)
(Besedilo velja za EGP)
(2009/163/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe (ES) št. 2232/96 Evropskega parlamenta in Sveta z dne 28. oktobra 1996 o določitvi postopka Skupnosti za aromatične snovi, uporabljene ali namenjene za uporabo v ali na živilih (1), in zlasti člena 3(2) Uredbe,
ob upoštevanju naslednjega:
(1)
Uredba (ES) št. 2232/96 določa postopek za oblikovanje pravil v zvezi z aromatičnimi snovmi, uporabljenimi v živilih ali namenjenimi za uporabo v živilih. Navedena uredba določa, da se register aromatičnih snovi („register“) sprejme potem, ko države članice uradno sporočijo seznam aromatičnih snovi, ki se lahko uporabljajo v ali na živilih v prometu na njihovem ozemlju, in ko Komisija navedeno sporočilo podrobno pregleda.
(2)
Uredba (ES) št. 2232/96 določa tudi program ocenjevanja aromatičnih snovi iz registra („program ocenjevanja“), da se preveri, ali navedene snovi izpolnjujejo splošna merila za uporabo iz Priloge k navedeni uredbi. Uredba (ES) št. 2232/96 določa, da morajo osebe, pristojne za dajanje aromatičnih snovi v promet, Komisiji poslati potrebne podatke za oceno teh snovi. Navedena uredba tudi določa, da je treba po izvedbi programa ocenjevanja vpisati dovoljene aromatične snovi v register ter izključiti druge snovi.
(3)
Z Odločbo Komisije 1999/217/ES (2) je Komisija v skladu z Uredbo (ES) št. 2232/96 sprejela register aromatičnih snovi, ki se uporabljajo v živilih ali na njih.
(4)
Uredba Komisije (ES) št. 1565/2000 z dne 18. julija 2000 o določitvi ukrepov, potrebnih za sprejetje programa ocenjevanja, skladno z Uredbo Evropskega parlamenta in Sveta (ES) št. 2232/96 (3) določa, da mora oseba, pristojna za dajanje v promet nekaterih aromatičnih snovi iz registra, predložiti nekatere informacije, da se lahko izvede ocena snovi.
(5)
Za 148 snovi niso bile predložene nobene informacije niti ni bila Komisija obveščena o namenu za njihovo predložitev. Zato ni mogoče oceniti, ali navedene snovi izpolnjujejo splošna merila za uporabo aromatičnih snovi iz Uredbe (ES) št. 2232/96. Zato je primerno, da se navedene snovi črtajo iz registra.
(6)
Pri uporabi Uredbe (ES) št. 2232/96 in Priporočila Komisije 98/282/ES z dne 21. aprila 1998 o načinih, kako morajo države članice in države podpisnice Sporazuma o Evropskem gospodarskem prostoru varovati intelektualno lastnino v povezavi z razvojem in izdelavo aromatičnih snovi iz Uredbe (ES) št. 2232/96 Evropskega parlamenta in Sveta (4), so države članice v uradnem obvestilu zahtevale, da je treba številne snovi registrirati tako, da se zavarujejo pravice intelektualne lastnine izdelovalca.
(7)
Varstvo snovi, navedenih v delu B registra, je omejeno na največ pet let od datuma prejema uradnega obvestila. Navedeno obdobje se je izteklo za 4 preostale snovi, ki jih je zato treba prenesti v del A registra.
(8)
Odločbo 1999/217/ES je zato treba ustrezno spremeniti.
(9)
Ukrepi, predvideni s tem sklepom, so v skladu z mnenjem Stalnega odbora za prehranjevalno verigo in zdravje živali -
SPREJELA NASLEDNJO ODLOČBO:
Člen 1
Priloga k Odločbi 1999/217/ES se spremeni v skladu s Prilogo k tej odločbi.
Člen 2
Ta odločba je naslovljena na države članice.
V Bruslju, 26. februarja 2009

Labels: 12
0
17